
Către,





BIROUL PERMANENT AL 




CAMEREI DEPUTAȚILOR

Vă înaintăm, alăturat, raportul comun asupra propunerii legislative pentru completarea Legii nr.263/2010 privind sistemul unitar de pensii publice, transmis Comisiei pentru administraţie publică şi amenajarea teritoriului şi Comisiei pentru muncă şi protecţie socială, pentru dezbatere şi avizare în fond, în procedură obişnuită, cu adresa nr. PL. x 27 din 17 februarie 2016.
       PREŞEDINTE,



   PREȘEDINTE, 
   Victor Paul DOBRE


Adrian SOLOMON
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA PENTRU MUNCĂ ȘI PROTECȚIE SOCIALĂ

	București, 20 aprilie 2016

Nr.4c-6/44
	București, 20 aprilie 2016

Nr.4c-7/148


Pl. x 27/2016
R A P O R T   C O M U N
asupra propunerii legislative pentru completarea Legii nr.263/2010 privind sistemul unitar de pensii publice

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru muncă şi protecţie socială au fost sesizate, cu dezbaterea pe fond, în procedură obişnuită, cu propunerea legislativă pentru completarea Legii nr.263/2010 privind sistemul unitar de pensii publice, transmisă cu adresa nr. Pl. x 27  din 17 februarie 2016, înregistrată cu nr. 4c-6/44 din 27 februarie 2016, respectiv cu nr.4c-7/148/2016.


Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

Senatul, în calitate de primă Cameră sesizată, a respins propunerea legislativă în ședința din data de 15 februarie 2016.

La întocmirea prezentului raport Comisiile au avut în vedere:

· avizul favorabil al Consiliului Legislativ (nr.1075/07.10.2015);

· avizul negativ al Consiliului Economic şi Social (nr.2574/15.09.2015);

· avizul negativ al Comisiei pentru egalitatea de şanse pentru femei şi bărbaţi (nr.4c-17/782/02.03.2016);

· avizul negativ al pentru buget, finanţe şi bănciComisiei  
(nr.4c-2/69/08.03.2016);
· avizul negativ al Comisiei juridice, de disciplină și imunități (nr.4c-11/162/1.03.2016);
· punctul de vedere negativ al Guvernului (nr.1769/11.11.2015).


Propunerea legislativă are ca obiect de reglementare completarea cu un nou articol a Legii nr.263/2010, în sensul ca primarii care au realizat stagiul complet de cotizare să beneficieze de reducerea vârstei standard de pensionare cu 1 an pentru fiecare mandat de 4 ani, iar vârsta de pensionare redusă să nu fie mai mică de 60 de ani.

         Potrivit prevederilor art.61 și 63 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică şi amenajarea teritoriului și Comisia pentru muncă și protecție socială au examinat propunerea legislativă în ședințe separate în data de 19 aprilie 2016.

La lucrările Comisiei pentru administrație publică și amenajarea teritoriului au fost prezenţi 20 deputaţi, din totalul de 22 de membri ai comisiei.

La lucrările Comisiei pentru muncă și protecție socială și-au înregistrat prezența 24 deputați, din totalul de 24 membri ai comisiei.

La dezbaterile care au avut loc, au participat, în conformitate cu prevederile art.55 din Regulamentul Camerei Deputaţilor, republicat, în calitate de invitați: domnul Eduard Corjescu - Secretar de Stat, doamna Georgeta Jugănaru - director și doamna Maria Leancă - şef serviciu Ministerul Muncii, Familiei, Protecției Sociale și Persoanelor Vârstnice.


În urma dezbaterilor şi a opiniilor exprimate, membrii Comisiilor au hotărât, cu unanimitate de voturi, respingerea Propunerii legislative pentru completarea Legii nr.263/2010 privind sistemul unitar de pensii publice, întrucât aplicarea ei în forma propusă generează un tratament discriminatoriu față de celelalte categorii socio-profesionale. Totodată, modificarea Legii nr.263/2001 în sensul propus va determina o scădere a vârstei medii de pensionare în sistemul public de pensii și, implicit, o creștere a numărului de pensionari și a deficitului bugetului asigurărilor sociale de stat.

 În funcţie de obiectul şi conţinutul său, propunerea legislativă face parte din categoria legilor organice.

   PREŞEDINTE,


       PREȘEDINTE, 

   Victor Paul DOBRE


Adrian SOLOMON




SECRETAR,



SECRETAR,




Radu BABUȘ


       Mihăiță GĂINĂ

Sef serviciu  , Sofia Chelaru


Consilier parlamentar Alina Tănase



Consilier parlamentar, Elena Anghel

